סמליל גן החיות התנ"כי הישן
תצוגת המגוון הביולוגי ובית הפרפרים במתחם אקווריום ישראל, צילום: ליהי ראלף
פרפר מורפו כחול בתצוגת המגוון הביולוגי ובית הפרפרים במתחם אקווריום ישראל. צילום: אהובה פאש
פרופ' שולוב, מקים גן החיות, ורעייתו יוכבד
**גן החיות התנ"כי** **בירושלים על שם משפחת טיש**, או בקיצור **גן החיות התנ"כי**, הוא גן חיות, שהוקם בשנת 1940, ומאז 1993 הוא שוכן ברחוב דרך אהרן שולוב 1 בירושלים, על מדרונותיו הצפוניים של נחל רפאים בקרבת מעיין עין יעל ועין לבן. ייחודו של גן החיות הוא בהצגת אוסף זואולוגי של חיות ארץ ישראליות שחלקן אף הוזכרו בתנ"ך. גן החיות שותף לפרויקטים של השבה לטבע של מינים ארץ ישראליים בסכנת הכחדה.

גן חיות זה הוא אחד משישה גני החיות החברים בארגון גני החיות הישראלי. על-פי דירוג "דן אנד ברדסטריט" - גן החיות התנ"כי היה האטרקציה הפופולרית ביותר בישראל בין השנים 2005–2007, וב-2009 נרשמו 738 אלף מבקרים.

היסטוריה
--------

גן החיות בשנות ה-40
את גן החיות התנ"כי הקים הזואולוג פרופ' אהרן שולוב בשנת 1940. המקום הראשון בו נבנה הגן היה ברחוב הרב קוק במרכז ירושלים, והגן היה למעשה "פינת חי" קטנה ממש במרכז העיר. בשנת 1941 עבר הגן לשטח של 5 דונם בשכונת שמואל הנביא עקב מטרדי רעש וריח ובגלל צורך בשטח גדול יותר. בשנת 1947 הועבר הגן שוב, הפעם להר הצופים, לשטחה של האוניברסיטה העברית.

בעקבות מלחמת העצמאות והפיכתו של הר הצופים למובלעת, הוקם בשנת 1950, משכן חדש לגן החיות בחורשת שנלר, שנקרא גם גבעת קומונה, מצפון לתל ארזה, במקביל לרחוב ירמיהו הראשי. גן החיות החדש נפתח בספטמבר 1950 ובתחילת אוקטובר 1950 הועברו אליו החיות ששהו בהר הצופים, לאחר שבהר הצופים סבלו החיות מרעב. גן החיות סבל מגרעונות כספיים. במרץ 1953 ברחו שני דובים מהגן, לטענת מנהל גן החיות, משום שלא קיבלו מזון, בהיעדר מקור מימון. בשנת 1958 איים פרופ' שולוב שהחיות ימותו ברעב אם העירייה לא תעביר כסף נוסף לאחזקת גן החיות. גן החיות המשיך להתקיים ולהתפתח, אך בעיית המימון לא נפתרה. ב-1967 ביום הראשון של מלחמת ששת הימים, לפני פריצת כוחות צה"ל למזרח ירושלים, גן החיות הופגז מירי של חיילים ירדנים, ו-90 בעלי חיים נהרגו.

בשנים 1991–1993 היה גן החיות סגור לקראת העברתו ופתיחתו החגיגית והמחודשת במקום בו הוא שוכן בימינו. החל משנת 1993 ועד לאוקטובר 2018, מנהלו הכללי של גן החיות היה שי דורון. מנהל ציבורי בהכשרתו שעבר מעיריית ירושלים. החל מאוקטובר 2018 נכנס לתפקיד זיו איילון. במהלך השנים הקודמות היה איילון מעורב גם בתהליכי פיתוח שונים בגן החיות התנ"כי, בתחומי תשתיות התקשורת, תהליכי פיתוח מנהלים והקמת האקווריום.

באפריל 2017 דחה בית המשפט המחוזי בירושלים את תוכנית הבנייה "מורדות משואה" להקמת יותר מ-450 דירות בסמוך לגן החיות ולגבעת משואה בשל פגיעה אפשרית בתנאי מחייתן של החיות.

מבנה
----

רכבת הגן
הגשר שעל האגם
גן החיות בנוי בצורה ייחודית ומציג את בעלי החיים תוך השתלבות בנוף. הגן תוכנן על ידי האדריכל לני רביב ממשרד האדריכלים "מילר בלום תכנון סביבתי", במטרה להעניק לבעלי החיים תנאים דומים ככל האפשר לתנאים שבטבע. החיות אינן מצויות בכלובים, ובין הקהל לבעלי החיים ישנם חפירים עמוקים המונעים מגע בין החיות למבקרים. הגן מחולק למספר אזורים כאשר בכל אזור ישנן חיות לפי קטגוריה מסוימת (לדוגמה לפי היבשת ממנה הגיעו החיות).

סמוך לגן ממוקמת תחנת הרכבת ירושלים – גן החיות התנ"כי שהחלה לפעול במחצית השנייה של שנות ה-90 ונפתחה מחדש בשנת 2005 ונסגרה כאשר נפתחה התחנה החדשה תחנת הרכבת ירושלים - יצחק נבון בשנת 2018. נכון ל-2022 נסגרה התחנה ושירות הרכבות בה הופסק.

באזור גן החיות נערכו חפירות ארכאולוגיות והתגלו שרידים של חוות חקלאיות החל מהאלף השלישי לפני הספירה. מרבית המוצגים שהתגלו באזור, מקורם בתקופת הברונזה התיכונה (המחצית הראשונה של האלף השני לפני הספירה).

בעלי-חיים
---------

החצר האפריקנית
חלק מהחיות בגן שנכחדו מארץ ישראל או מוזכרות בתנ"ך, בהן אריה אסייתי, דוב חום סורי, נמר פרסי ותנין היאור. חיות אחרות מייצגות אזורי גידול אחרים כגון אפריקה (בקצה הגן פארק גדול הכולל אגם ובו ג'ירפות, זברות וקרנפים) דרום אמריקה, אוסטרליה (ציפורים, עטלפים וקנגורו) וחיות מים (התצוגה "סיפורה של טיפה" המוקדש לחיסכון במים וכולל אקווריומים ובהם דגים). בנוסף, הגן כולל תצוגת חיות קטנות: מיני נחשים, תנינים צעירים וקטנים, דו-חיים, חילזון אפריקאי ענק (מין פולש ומזיק במיוחד), זוחלים, מכרסמים וכן כלובי ציפורים בהם מוצגים תוכאים ועופות דורסים.

בגן מספר גרעיני רבייה של בעלי חיים שנכחדו מנופי ארץ ישראל, כגון ראם לבן, במטרה להחזירם אל הטבע. גן החיות מנהל פרויקט השבה לטבע של אוכלוסיית היחמורים בשיתוף עם רשות הטבע והגנים, כשבשלב ראשון הם מועברים ל"מכלאת אקלום" בנחל שורק ובהמשך משוחררים לטבע. נכון לראשית העשור השני של המאה ה-21, ישנם מספר פרטים המשוחררים באזור וכבר נצפו עופרים שנולדו אחרי השחרור.

בשטחו של הגן נמצא מרכז הדגרה ארצי לדורסי ישראל. במהלך התקופה הרלוונטית בשנה, מגיעים ביצי דורסים מהטבע, בחסות רשות הטבע והגנים, וצוות גן החיות מלווה את ההדגרה עד לבקיעה.

ב-2022 הקים גן החיות התנ"כי גרעין רבייה לשבלול החרמון וסגורית הארבל, האנדמיים לישראל, במטרה להגן עליהם מפני הכחדה.

תיבת נוח - מרכז המבקרים
-----------------------

בסוף המסלול של החצר האפריקנית נמצא מרכז המבקרים של גן החיות בצורת תיבת נח שבו יש קיוסק, אולם קולנוע וחנות מזכרות. המרכז הוקם על ידי אהרן שולוב בשנת 1990 עם הסרט הראשון באולם הקולנוע שמספר על בניית גן החיות התנ"כי[דרושה הבהרה].

תצוגות ובעלי חיים
-----------------

ברבור לבן וברבור שחור באגם
חסידה לבנה בגן
אגוטי זהוב-ירך בגן
פיתון בורמזי בגן
אי הסיאמנגים
קוף עכביש מטפס על חבל באגם
טווס מסתובב חופשי בגן החיות
תצוגת הפינגווינים
קקדו דקלים בתצוגת התוכיים
ארות כחולות-צוואר בתצוגת התוכיים
מגלן שני בצפריית עופות הביצה
צב אלדברה בתצוגת הצבים
סיימון הפנדה האדומה שהיה הפנדה האדומה הראשון בגן החיות
דובים חומים סורים
האריה זיו בתצוגת האריות
זכר מנדריל בתצוגת המנדרילים
נמר
בתצוגת הנמרים
שימפנזה בתצוגת השימפנזים
יונת כתר מערבית בציפורייה הטרופית
טגו ארגנטינאי
הבריכה בתצוגת הפילים
שתי נקבות בתצוגת הפילים האסייאתים
יחמורים פרסים וראמי סהרה בארץ חיות התנ"ך
ג'ירפות וקרנף בחצר האפריקאית
זברות וקרנף בחצר האפריקאית
תנין היאור בגן
דג האליגטור באקווריום שבגן
סוריקטה בגן
נובחנית בגן
מארה וקפיבארה בגן
ננדו מצוי בגן
קבוצת קנגורואים אפורים
קזואר מצוי בחצר הקזוארים
טיגריס סומטרה בתצוגת הטיגריסים
### אגם עופות המים

באגם עופות המים ישנם מינים רבים של עופות מים:

* באגם הגדול יש שני איים של פרימטים:

1. **אי קופי העכביש** - באי ליד הגשר נמצאים שני פרטים של קוף עכביש שחור יד.
2. **אי הסיאמנגים** - נמצאים באי במרכז האגם 3 קופי סיאמנג.

* באגם הקטן יותר חיים עופות מהמינים:

1. שקנאי מצוי
2. קורמורן גדול
3. חסידה לבנה
4. עגור כתר לבן לחיים
5. ברבור שחור
6. ברבור מצוי
7. ברכייה
8. יאורית מצרית
9. צולל ביצות
10. פלמינגו אמריקני
11. פלמינגו מצוי

באגם חיים גם קרפיון מצוי וכסיף.

### ביתן החיות הקטנות

ביתן החיות הקטנות מתחלק לכמה תת-תצוגות שהן:

**בית הגידול המדברי והים תיכוני** - שבו מספר מיני בעלי חיים החיים במדבריות ובין סלעים בישראל כמו:

1. פסמון
2. קוצן זהוב
3. צב יבשה מדברי
4. אפעה מגוון
5. מטבעון מדבר
6. צפע מצוי
7. זעמן מטבעות

**האזור הטרופי** - בה מיני בעלי חיים שוכני יערות גשם ביניהם:

* מרמוסט גמדי
* טמרין לבן-קודקוד
* טמרין רעמתי זהוב
* אגוטי זהוב-ירך
* תנין יאור
* אקסלוטל
* צב אדום רגל
* פיתון בורמזי
* רב חנק מצוי
* זיקית תימנית
* טריטון איברי
* דנדרובטס צהוב-פסים
* אילנית חלב אמזונית (Trachycephalus resinifictrix)
* טריטון הימלאי (Tylototriton verrucosus)
* אילנית אוסטרלית לבנה
* צפרדע רפואית מצויה (Xenopus laevis)
* צפרדע הנחלים
* אילנית מצויה
* חילזון אפריקאי ענק

**תצוגת צבי ביצות** - בה מצוי צב ביצה מצוי בבריכות.

**תצוגת הוקו הקסדה** - בה מצוי ההוקו הקסדה.

**תצוגת הפינגווינים** - בה נמצאים קבוצת פינגווינים מהמין פינגווין שחור-רגל, באקווריום נגיש לצפייה.

**תצוגת האורנגאוטן** - בתצוגה שני זכרים צעירים של אורנגאוטן בורנאי איטו וקסאטו שהגיעו מהחי פארק, ואורנג-אוטנית מגן החיות בוראס, שוודיה - "סוגה". התצוגה הוקמה ב-13 בינואר 2019 סמוך לביתן חיות קטנות.

**תצוגת הלנגורים** - בנוסף בתצוגה יש מספר פרטים של לוטונג ג'אווה.

### תוכיים

בתצוגות התוכיים נמצאים תוכים ועופות שונים"

1. ארת ענק יקינתונית
2. ארה ירוקת-כנף
3. ארה כחולה-צהובה
4. דררה מצויה
5. קקדו קורלה (Cacatua sanguinea)
6. קקדו לבן
7. קקדו מולוקי
8. קקדו דקלים
9. פסיון הכסף

### תצוגת "לילה לבן"

תצוגת "לילה לבן" היא תצוגה חדשה אשר מציגה בעלי חיים ליליים באווירת אור ירח. התצוגה הוקמה בשנת 2017. בעלי החיים בתצוגה הם:

* תנשמת לבנה - נמצאים כחמישה פרטים שהגיעו מהטבע, לרוב ממקרים של פציעות ופגיעות.
* עטלף פירות מצוי - מספר פרטים הגיעו מגן חיות בסינסינטי, ארצות הברית.
* חולדת ענן חיוורת - בתצוגה נמצאים זוג מתרבה וצאצאיהם.
* דורבן עב-זנב אפריקני
* גלגו סנגלי.

### צפריית עופות הביצה

תצוגה זו היא תצוגה של עופות מים, אותם ניתן לראות מנקודות תצפית ואף ממגדל התצפית הממוקם בתצוגה. העופות בתצוגה הם:

1. ברווז עצים
2. ברווז צהוב-מצח
3. ברווז שורק פולווס
4. צולל ביצות - מרכז רבייה קטן.
5. כפן מצוי
6. מגלן שני
7. מגלן חום
8. מגלן מצויץ צפוני
9. מגלן קדוש אפריקני
10. עגור חן
11. פורפיריה סגולה
12. פסיון סווינו
13. שחף ארמני
14. שחף אגמים
15. שחף לבן עין

  

**תצוגת צבי האלדברה** - בין צבי הענק המרשימים. חפשו אותם בחצר או בביתן המחומם.

**תצוגת הפנדה האדומה** - בתצוגה נמצאות שלוש נקבות בשם טיקה יינג ויאנג שהגיעו מצרפת וגרמניה, בעבר היה מצוי הפנדה אדומה הזכר "סיימון" עד שמת ב-2013.

**תצוגת הלוטרה המצויה** - בתצוגה ישנם זכר ונקבה שהובאו מאירופה ונקבה שנתפסה בטבע בישראל כחלק מתוכנית הרבייה של גן החיות, רשות הטבע והגנים והחברה להגנת הטבע.

### צפריית הלוריים

צפריית הלורים היא מקום סגור ובפנים מתחם ללא כלובים המאפשר כניסה והאכלה של הלורים. בצפרייה ישנם מגוון לורים וביניהם מהמינים:

1. לורי קשת
2. לורי פטפטן
3. לורי אדום (Eos bornea)
4. לורי שחור כיפה (Lorius lory)
5. לורי המסיכה (Glossopsitta concinna)
6. לורי חום (Chalcopsitta duivenbodei)
7. לורי צהוב-חזה (Lorius chlorocercus)

### מפלס עליון

בשדרה זו, הנמצאת בחלק העליון של גן החיות נמצאים מספר תצוגות גדולות, בהן אריות, דובים וקופים.

**תצוגת הדוב החום הסורי** - בתצוגה נמצאת שחר, שנולדה בגן החיות.

**תצוגת האריות האסייאתים** - בגן החיות חיים ארבעה אריות – הזכר "זיו" שהגיע מגן חיות בשוודיה ו"יאשה" שהגיעה מגן חיות ב-גרמניה ו2 הגורים של יאשה וזיו.

**תצוגת האוחים** - תצוגת האוחים נמצאת מול תצוגת האריות. בתצוגה נמצאים מספר פרטים של אוחים מצויים שהגיעו לגן החיות אחרי שנפגעו בטבע או עברו החתמה.

**תצוגת הנמרים הפרסים** - בגן ישנם את "סיק" הזכר, והנקבה "אשור" (הנמרה בעלת 3 הרגליים).

**תצוגת השאגנים השחורים** - בגן חיים קבוצה של שאגנים שחורים.

**תצוגת דלק צהוב גרון** - בגן חיים זוג דלקים, התצוגה נפתחה בחנוכה 2013.

**תצוגת המנדרילים** - בגן החיות ישנה קבוצה מתרבה המורכבת מזכר בוגר דומיננטי, מספר נקבות בוגרות וכן זכרים ונקבות צעירים. קבוצה זו היא אחת מהגדולות בגני החיות בעולם.

**תצוגת האיגואנה הקרנפית** - תצוגה המציגה את בית הגידול של האיים הקריביים ובה זוג זכר ונקבה איגואנות.

**תצוגת השימפנזים** - בגן החיות ישנה קבוצה מתרבה בתצוגה.

**תצוגת סנאי חמש פס** .

### צפריית העופות הדורסים

בצפרייה זו מספר מינים של דורסים, בניהם:

* נשר מקראי
* חיוויאי הנחשים
* איית צרעים
* עקב עיטי
* דיה מצויה
* עיט זהוב
* עיט שמש
* עיט ניצי
* עיטם לבן-זנב
* רחם

### מתחם ארץ הלמורים

במתחם ישנם 2 מינים של למורים שנמצאים במתחם פתוח ומגודר:

* למור חום - מספר זכרים בודדים
* למור זנב-טבעת - ישנה קבוצה מתרבה

### הצפרייה הטרופית

* בכניסה ניתן לראות 2 תצוגות של ביצה בהם חיים צב רך סיני, בסיליסק ירוק וצב ארוך-צוואר מזרחי.
* בהמשך ניתן לראות שממית יום מדגסקרית וכמה דנדרובטיים.
* ולאחר מכן בכלוב את הקלאו האדום
* במפלס העליון קיימת תצוגה לטגו ארגנטינאי
* מכאן ניתן לעלות למפלס העליון ולצפות מקרוב בטגו ארגנטינאי.
* מגשר העץ ניתן לצפות בצורה טובה במיני העופות

1. 
2. טוראקו אדום ציצית
3. טוראקו רוס
4. יונה ירוקת כנף (Chalcophaps indica)
5. יונת כתר ויקטוריה
6. יונת כתר מערבית
7. יונת כתר דרומית
8. מיינת הרים (Gracula religiosa)
9. קוניור שמש
10. מיינה מצויה
11. הוקו מפוספס
12. אפודי סהרוני

* בצפרייה ישנם גם קבוצה גדולה של טמרין זהוב-ידיים.

**תצוגת הפילים האסייתים** - תצוגת הפילים מורכבת משתי חצרות שבכל אחת יש 2 פרטים.

### ארץ חיות התנ"ך

ארץ חיות התנ"ך היא תצוגה ששטחה הוא בן 40 דונם.

השטח מחולק לשלושה חלקים:

* **האזור הסלעי** - החלק הראשון ובו חיים עדר גדול של המין יעל נובי. בקבוצה ניתן לראות זכרים, נקבות וצאצאים.
* **החורש הים התיכוני** - החלק השני שבו ניתן למצוא עדר גדול של יחמורים פרסיים, העדר משמש כגרעין רבייה להשבת היחמורים לטבע לאחר שנכחדו מנופי הארץ. בשנים האחרונות שוחררו יותר ממאה פרטים בשמורת נחל שורק בהרי ירושלים, וכעת מתקיימת במקום אוכלוסייה יציבה. לצד היחמורים נמצא עדר של צבי ארצישראלי שחלקם הגיעו פצועים מהטבע.
* **האזור המדברי** - בחלק השלישי מוצג המין ראם לבן. צאצאים מהעדר נשלחים ל"חי-בר" יטבתה בערבה ומושבים לטבע.

### החצר האפריקאית

החצר האפריקאית
התצוגה האפריקאית מדמה את הסוואנות האופייניות למרכז ודרום אפריקה ובה ניתן למצוא את בעלי החיים מהמינים:

* ג'ירף דרום אפריקאי - נמצאים כ-7 פרטים.
* זברה מצויה - ישנם 2 פרטים.
* גנו כחול - ישנם 2 זכרים אשר הגיע מהספארי ברמת גן.
* יען מצוי - נמצאות כ-3 נקבות.
* דישון מקראי - נמצאים שני זכרים ושתי נקבות.
* קודו ניאלה - עדר של נקבות מהספארי ברמת גן.
* מרבו אפריקני - ישנו זכר יחיד.
* 
* קרנף רחב - זכר אחד בשם עידן (עתיד להצטרף זכר נוסף בשם טופאק).-שפה

**תצוגת אייל מרכז-אסייתי** - הוקמה ב-2014.

**תצוגת הזאב האפור** - זכר ונקבה, התצוגה הוקמה ב-2013.

**תצוגת הדלק סלעים** - הוקמה ב-2013.

 **תצוגת המגוון הביולוגי ובית הפרפרים על שם הילרי טיש** - 

### מתחם סיפורה של טיפה

בתחילת נובמבר 2009 נפתחה תצוגה חדשה הנקראת "סיפורה של טיפה", ובה המינים:

* בינית ארוכת ראש (Barbus longiceps)
* דג ריאות אפריקני מערבי (Protopterus annectens)
* דג ריאות דרום-אמריקאי
* דג האליגטור
* טריגון מוטורו
* גודינון יפהפה (Ameca splendens)
* לבנון הירקון
* לבנון ליסנר (Acanthobrama lissneri)
* נאווית המלחות
* סוסון-ים מהגר
* פיראנה אדומת בטן
* שושנון צהוב זנב (Amphiprion clarkii)
* שפמנון מצוי
* דגי קוי.

**תצוגת לוטרה חסרת טופר אסייתית**- נמצאים מספר פרטים.

**תצוגת תניני יאור**- נמצאים מספר פרטים. הוקמה בשנת 2013.

### מתחם העולם התחתון

תצוגה המייצגת בעלי חיים השוכנים מעל ומתחת לפני הקרקע.

* סוריקטה - נמצאת קבוצה מתרבה
* נובחנית שחורת-זנב - נמצאת קבוצה מתרבה
* נברן השדה
* חולד עירום
* טטרה מקסיקנית עיוורת (Astyanax mexicanus)
* חולד ארצישראלי - תצוגה שהוקמה ב-2020.

### החצר הדרום אמריקאית

בתצוגה זו ישנם שני כלובים - של הפקארי ושל השאר.

* טפיר ברזילאי - נמצאים זוג מתרבה (ג'וחא ובבט) וצאצאיהם.
* מארה פטגונית
* קפיבארה מצויה
* פקארי הצווארון - נמצאת קבוצה מתרבה.

### גן החיות לילדים

ישנה פינת חי ובה:

* כבש הבית
* ארנבון מצוי
* סוס מיניאטורי - 3 פריטים - זכר, "אדי" ושתי נקבות, "סילקי" ו"אימג'"
* פוני
* עז גמדית
* פנק
* צ'ינצ'ילה ארוכת זנב
* ארמדיל שעיר הררי - זכר אחד.
* נימפית מצויצת
* תור מצוי
* צב דרבוני- 6 פרטים.
* שממית מנומרת

בנוסף ישנו תצוגה בפינה בשם **החדר של פיני**, לכבוד האנטימולוג פיני אמיתי ובה פרוקי-רגליים שונים:

* טרנטולת סלמון ורודה (Lasiodora parahybana)
* עביד שחום
* תיקן לוחש
* גמל שלמה
* מקלון אוסטרלי (Extatosoma tiaratum)

### החלום האוסטרלי

* חומט כחול-לשון מצוי (Tiliqua scincoides).
* חרדון אוסטרלי מזוקן.
* שועל-מעופף אפור-ראש - העטלפים נפצעו באוסטרליה והגיעו לגן החיות ממקלט מיוחד לעטלפים פצועים.
* פודרגוס ינשופי - בגן זכר אחד שנמצא בתצוגת העטלפים.
* קוקברה צוחקת - בגן פרט אחד שנמצא בתצוגת קקדו הדקל.
* קלאו פפואני - בגן שני פרטים.
* קנגורו אפור מזרחי - בגן כ-15 פרטים.
* בטונג זנב-מברשת - שני פרטים שהגיעו ב-2019 לחצר העטלפים. זהו יונק כיס פעיל לילה.
* כיסנאי דואה - מספר פרטים שהגיעו ב-2020.
* קזואר מצוי - פרט אחד ליד חצר הקנגורו.
* קקדו דקלים - 2 פרטים.

### תצוגת הטיגריסים הסומטרים

תצוגת הטיגריסים משתרעת על פני שטח של דונם וחצי ובה:

* טיגריס סומטרה - בתצוגה טיגריסית חדשה שהגיעה לארץ מאתונה בינואר 2022 בשם ג'קארטה. הטיגריסים הקודמים מתו ב-2021.

ישנה תצוגה קטנה ליד תצוגת הטיגריסים ובה:

* תצוגה של מונטיאק סיני - בתצוגה נמצאים זכר נקבה וגור.

**תצוגת קוף הסנאי** - בתצוגה ישנה קבוצה של קוף סנאי מצוי.

**תצוגת הברדלסים** - 2 זכרים

**תצוגת הבזים האדומים** - כל שנה מגיעים לגן החיות מספר בזים אדומים שנפגעו או גוזלים שפרחו מהקן טרם הזמן. פרטים אלו מטופלים בגן החיות ולאחר שיקומם משוחררים גם הם לטבע. בתצוגה זו מוחזק גרעין רבייה שצאצאיו מושבים גם הם לטבע בירושלים ובכל רחבי ישראל. התצוגה נבנתה כחזית בית בשכונת מורשה, שבעבר הייתה אזור קינון מרכזי לבזים האדומים בירושלים, אולם עם גדילת העיר והתרחקות אזורי הציד מהעיר נעלמים ממנה הבזים.

**תצוגת המגוון הביולוגי ובית הפרפרים ע"ש הילרי טיש**- תצוגה השייכת למתחם אקווריום ישראל הוקמה תצוגה ובה מינים שונים של פרוקי רגליים ייחודיים, פרפרים טרופיים שמתעופפים סביב למבקרים ואף ארונות הגחה עם גלמי פרפרים. התצוגה מדמה יער טרופי, בה לחות גבוהה (80%) וטמפרטורה של 26 מעלות.

האקווריום
---------

 ערך מורחב – **אקווריום ישראל**  

אקווריום ישראל על שם משפחת גוטסמן הוא אקווריום בירושלים, בסמוך לגן החיות התנ"כי, שנחנך ב-19 ביוני 2017, והוא האקווריום הציבורי היבשתי היחיד במזרח התיכון והאקווריום היחיד בעולם המתעסק בים סוף ובים התיכון.

האקווריום מתמקד בסביבה הימית של ישראל - בכנרת, בים המלח, בים האדום ובים התיכון. האקווריום נבנה על ידי גן החיות התנ"כי וממוקם בסמוך לגן, אך עומד כאטרקציה תיירותית נפרדת. האקווריום נפתח לקהל הרחב בספטמבר 2017.

**תצוגת המגוון הביולוגי ובית הפרפרים ע"ש הילרי טיש**- בתוך מתחם אקווריום ישראל הוקמה תצוגה ובה מינים שונים של פרוקי רגליים ייחודיים, פרפרים טרופיים שמתעופפים סביב למבקרים ואף ארונות הגחה עם גלמי פרפרים. התצוגה מדמה יער טרופי, בה לחות גבוהה (80%) וטמפרטורה של 26 מעלות.

לקריאה נוספת
------------

* אהרן שולוב, **וגר זאב עם כבש** - 40 שנות גן החיות התנ"כי בירושלים, בהוצאת גן החיות התנ"כי, ירושלים, תשמ"א/ 1981.
* אייל מירון, **ירושלים וכל נתיבותיה**, הוצאת יד בן צבי, 1996
* דוד קרויאנקר, **ירושלים - מבט ארכיטקטוני**, כתר הוצאה לאור, 1996, עמ' 228

קישורים חיצוניים
----------------

ויקישיתוף מדיה וקבצים בנושא **גן החיות התנ"כי** בוויקישיתוף
* אתר האינטרנט הרשמי של גן החיות התנ"כי
* גן החיות התנ"כי, ברשת החברתית פייסבוק
* גן החיות התנ"כי (ירושלים), דף שער בספרייה הלאומית
* גן החיות התנ"כי באתר zooinstitutes.com
* יהונתן ליס, דגים מהמקורות, באתר הארץ, 21 במאי 2010
* תמונות של חיות בגן החיות, באתר "תמונות ירושלים"
* סרטונים רכבת קטנה בגן החיות התנ"כי בירושלים, באתר ארכיון הסרטים הישראלי בסינמטק ירושלים, יומן ירושלים מס’ 9, 1969
* סרטונים תחרות כלבים בינלאומית בגן החיות התנכ״י בירושלים, באתר ארכיון הסרטים הישראלי בסינמטק ירושלים, יומן גבע 451, 1969
* סרטונים גור אריה יועבר לגן החיות התנ״כי בירושלים, באתר ארכיון הסרטים הישראלי בסינמטק ירושלים, יומן גבע 268, 1962

הערות שוליים
------------

1. ↑  גן החיות התנ"כי - קצת עלינו
2. ↑  גן החיות בירושלים, דבר, 24 באוקטובר 1945
3. ↑  מפת ירושלים, 1948, עם סימון גן החיות על הר הצופים (גליון North-East), באתר הספרייה הלאומית, אוסף המפות ע"ש ערן לאור
4. ↑  גן החיות בירושלים, הַבֹּקֶר, 13 בדצמבר 1946  
שיכון חיילים משוחררים, דבר, 15 בינואר 1947  
ירושלים - למה מתעכבת הבנייה, דבר, 8 במאי 1947
5. ↑  גן החיות בירושלים לחורשת שנלר, חרות, 5 בפברואר 1950  
גן חיות משוכלל מוקם בירושלים, הצופה, 25 במאי 1950
6. ↑  חורשת חיות בירושלים, חרות, 28 בספטמבר 1950
7. ↑  נשקפת סכנה לתיות על הר הצופים, חרות, 2 באוגוסט 1950
8. ↑  גן החיות מועבר מהר הצופים, דבר, 2 באוקטובר 1950  
החיות המפורסמות ביותר בעולם, מעריב, 10 באוקטובר 1950
9. ↑  דייויד סלע, להעיר את הדוב: כששני דובים מסוכנים ברחו מגן החיות בירושלים לפני 70 שנה, באתר ישראל היום, 12 ביולי 2023
10. ↑  הדובה שנעלמה ־ חזרה לגן, הַבֹּקֶר, 15 במרץ 1953
11. ↑  סכנת רעב צפויה לחיות בגן החיות התנ"כי בבירה, מעריב, 27 באוקטובר 1958
12. ↑  יוסף בן שאול, גן החיות הירושלמי "גוסס" - מחוסר אמצעים, מעריב, 12 במרץ 1964
13. ↑  תום שגב, **1967 - והארץ שינתה את פניה**, הוצאת כתר, תל אביב, 2005, עמ' 362
14. ↑  תיקנו הנזקים בגן החיות, הצופה, 3 באוגוסט 1967
15. ↑  אתר למנויים בלבד ניר חסון, בשל פגיעה ברווחת בעלי החיים: בית המשפט דחה הקמת שכונה ליד גן החיות התנ"כי, באתר הארץ, 20 באפריל 2017
16. ↑  הרחבת גן החיות התנ"כי(הקישור אינו פעיל, 14.12.2019), באתר גן החיות התנ"כי  
 יגאל מוסקו, יומולדת לגן החיות התנ"כי, באתר ynet, 6 ביולי 2003‏ - האדריכל לני רביב עבר במרוצת השנים ממשרד מילר-בלום למשרד רביב-טל
17. ↑  נעה פישר, המבצע לשימור השבלולים שחיים רק בישראל, באתר ynet, 25 בדצמבר 2022.
18. ↑  נפרדים מעוצמה וקאפלה

| גני חיות ואתרים זואולוגיים בישראל ישראל |
| --- |
| ארגון גני החיות הישראלי | הספארי ברמת גן • גן החיות התנ"כי • חי פארק • חי-כיף • גן החיות הלימודי חיפה • גן גורו | ראמים בחי בר יטבתהחלון צפייה בבריכת הכרישים, פארק המצפה התת-ימי באילת |
| גני חיות נוספים | הגן הזואולוגי של אוניברסיטת תל אביב • גן החי בפתח תקווה • פארק החי • פארק ארץ הצבי |
| גנים קטנים | ג'ונגל כיף • הגן הבוטני-זואולוגי בנהריה • יער הקופים • מקלט הקופים הישראלי • פארק לכיש • מרכז הזוחלים בקצרין • מרכז הזוחלים המדברי • פארק אוטופיה |
| חוות זואולוגיות | חוות התנינים בחמת גדר • חוות אל היען • חוות האלפקות • חוות האנטילופות בערבה • חוות קרוקולוקו • חוות בולוטין • חוות החרקים והפרפרים הישראלית |
| מרכזי צפרות | פארק הצפרות אילת • התחנה לחקר ציפורי ירושלים • המרכז הבינלאומי לחקר נדידת הציפורים בלטרון • פארק ראש ציפור • מרכז צפרות רמת הנגב • מרכז צפרות החולה • מקור החסידה |
| אקווריומים בישראל | פארק המצפה התת-ימי באילת • אקווריום ישראל • ריף הדולפינים |
| החי-בר | חי-בר יטבתה • חי-בר כרמל |
| מקומות שנסגרו | גן החיות של תל אביב • גני הטבע • הדולפינריום בתל אביב • צפארי • קטיפארי • נגב Zoo • חי רמון • חוות פצאל |
| גני חיות חדשים | צפארי • מדבריום • גן החיות העירוני אשקלון |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261690405171
* GND: 1235347-4
* LCCN: nr95038354
* VIAF: 254939645
* WorldCat: lccn-nr95038354

 |